अगरिया
अगरिया, भारत की एक जनजाति है। अगरिया लोग मुख्यत: उत्तर प्रदेश और मध्य प्रदेश में पाये जाते हैं। इनमें से मिर्जापुर के आसपास पाये जाने वाले अगरिया लोग अंग्रेजी राज के समय लोहे के खनन एवं उसे पिघलाकर धातु बनाने का काम किया करते थे। ये लोग अगरिया भाषा के साथ-साथ हिन्दी और छत्तीसगढ़ी भी बोलते हैं। गुजरात में भी 'अगरिया' नाम से एक जनजातीय समूह पाया जाता है जो नमक बनाने का काम करते हैं। अन्य अगरिया लोगों से इनका कोई सम्बन्ध है या नहीं, यह पता नहीं है।